फिफा विश्वकप २०१८ मा ब्राजिलले औसत किसिमको प्रदर्शन गरे पनि उक्त टिमका विश्व चर्चित स्ट्राइकर नेइमारले भने उत्कृष्ट प्रदर्शन गरेका छन् । रसिया विश्वकपमा नेइमारले दुई गोल गोल गरेर जति चर्चा कमाए त्योभन्दा बढी फुटबलको मैदानमा नौटङ्की गरेर चर्चित बने । नेइमारले यो विश्वकपमा गरेको नौटङ्की अहिले विश्वभरि भाइरल बन्नुको साथै नेइमारको निकै आलोचना पनि भइरहेको छ । एउटा विश्वचर्चित स्ट्राइकरले गरेको यो हर्कतले नेइमार मात्र नभई पूरै ब्राजिलियन टिमको समेत आलोचना भइरहेको छ ।
